JY LEES NOU Só lyk George Clooney se Amal se verloofring
Hulle het gesê dit kan nie gedoen word nie. George Clooney was die ewige alleenloper - altyd met 'n mooi vrou aan sy sy. Maar die Britse prokureur Amal Alamuddin het sy voete onder hom uitgeslaan ...
Die tydskrif People het eksklusiewe foto's gekry van die verloofring wat George Clooney aan Amal gegee het. Dié foto's is geneem tydens 'n ete saam met George se groot vriende Cindy Crawford en haar man, Rande Gerber, in Kalifornië.
George het ook glo gehelp om die ring te ontwerp. En dit is groot! Kenners sê die smaragvorm-diamant is groter as 7 karaat en in platinum geset. Die 52-jarige akteur het glo op die tradisionele manier vir Amal gevra om te trou - deur op sy een knie te sak.